 Akizungumza na gazeti hili, baada ya mazoezi yaliyofanyika Uwanja wa Karume, Dar es Salaam, Shime anasema wanaendelea na mazoezi kujiandaa na mchezo wa kwanza dhidi ya timu ya Shelisheli.“Mchezo wa kwanza wa kusaka tiketi ya Madagascar tutacheza na Shelisheli, hivyo tunajiandaa vyema kuhakikisha tunafanya vizuri,” alisema Shime.Naye nahodha wa timu hiyo, Issa Hajji amesema kila mchezaji anapambana kuhakikisha anabaki ndani ya timu hiyo kutokana na mchujo unaoendelea, hivyo ushindani ni mkubwa.Kwa sasa wachezaji waliopo kambini ni 43 na watafanyiwa mchujo kubaki 25 ambao wataiwakilisha nchi katika kusaka kufuzu fainali za Mataifa ya Afrika zitakazofanyika, Madagascar 2017.